REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/210-14

25. jul 2014. godine

B e o g r a d

ZAPISNIK

SA 19. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 25. JULA 2014. GODINE

 Sednica je počela u 11,00 časova.

 Sednicom je predsedavao Zoran Babić, predsednik Odbora.

 Sednici su prisustvovali članovi Odbora: Petar Petrović, Aleksandar Marković, Olgica Batić, Milisav Petronijević, Saša Maksimović, Obrad Isailović, Dušica Stojković, Darko Laketić i Dragana Barišić.

 Sednici su prisustvovali zamenici odsutnih članova Odbora: Vesna Rakonjac, zamenik Veroljuba Matića, Biljana Hasanović Korać, zamenik Snežane Malović i Ljiljana Malušić, zamenik Ljubiše Stojmirovića.

 Sednici nisu prisustvovali članovi Odbora: Katarina Rakić, Ljubiša Stojmirović, Milan Krkobabić, Snežana Malović, Vesna Martinović, Đorđe Milićević i Veroljub Matić.

 Sednici je prisustvovala i Jana Ljubičić, generalni sekretar Narodne skupštine.

 Na predlog predsednika, Odbor je jednoglasno utvrdio sledeći

D n e v n i r e d:

 1. Razmatranje Izveštaja o korišćenju i raspolaganju sredstvima za rad Narodne skupštine u periodu januar - jun 2014. godine (03 broj 400-2382/14 od 24. jula 2014. godine) koji je podnela Jana Ljubičić, generalni sekretar Narodne skupštine;

 2. Razno.

 **Prva tačka dnevnog reda**: Razmatranje Izveštaja o korišćenju i raspolaganju sredstvima za rad Narodne skupštine u periodu januar - jun 2014. godine (03 broj 400-2382/14 od 24. jula 2014. godine) koji je podnela Jana Ljubičić, generalni sekretar Narodne skupštine

 Generalni seketar Narodne skupštine Jana Ljubičić obrazložila je Izveštaj o korišćenju i raspolaganju sredstvima za rad Narodne skupštine u periodu januar – jun 2014. godine. Planirana sredstva za rad Narodne skupštine u 2014. godini a koja su raspoređena u okviru funkcija 110 (narodni poslanici) i 130 (stručne službe) utrošena su u ukupnom iznosu od 1.922.363.608 dinara što predstavlja 60 % od ukupno opredeljenih sredstava za rad narodnih poslanika, Službe Narodne skupštine i Republičke izborne komisije. Ukazala je da se u prilogu Izveštaja nalazi detaljna struktura izvršenih rashoda po ekonomskim klasifikacijama kako bi se sagledale pojedine vrste javnih rashoda, odnosno izdataka, kao i da su, shodno potrebama koje su utvrđene zakonom i drugim propisima za obavljanje aktivnosti Narodne skupštine, posebno iskazani rashodi koji se odnose na prava i dužnosti narodnih poslanika, Službu Narodne skupštine i Republičku izbornu komisiju.

 Diskusije nije bilo.

 Na predlog predsednika, Odbor je većinom glasova prihvatio Izveštaj o o korišćenju i raspolaganju sredstvima za rad Narodne skupštine u periodu januar -jun 2014. godine.

 **Druga tačka dnevnog reda**: Razno

 Zamenik člana Odbora Biljana Hasanović Korać obavestila je Odbor da je Poslanička grupa Boris Tadić – Nova demokratska stranka, Zajedno za Srbiju, Zeleni Srbije, uputila zahtev za dodelu odgovarajućih prostorija u zgradi Narodne skupštine u ulici Kralja Milana 14 i zamolila za informaciju s tim u vezi.

 Generalni sekretar Narodne skupštine je odgovorila da je rešenje kojim se poslaničkim grupama u Narodnoj skupštini dodeljuju na korišćenje odgovarajuće prostorije u toj zgradi pripremljeno i da će biti dostavljeno svim poslaničkim grupama.

\*\*\*

 Sednica je završena u 11,10 časova.

 Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić Zoran Babić